open-index/open-wikipedia-markdown huggingface dataset:
কাজল পিসাল

**কাজল পিসাল** একজন ভারতীয় টেলিভিশন অভিনেত্রী যিনি মূলত হিন্দি ধারাবাহিকে অভিনয় করেন।

## কর্মজীবন

### ২০০৭–২০১৪
২০০৭ সালে একতা কাপুর প্রযোজিত সনি টিভির ধারাবাহিক *কুছ ইস তারা*  -তে একটি ছোট চরিত্রে অভিনয়ের মাধ্যমে পিসাল তার টেলিভিশন অভিনয় জীবন শুরু করেন। পরবর্তীতে তিনি সনি টিভির *সাবধান ইন্ডিয়া*, *[[সি.আই.ডি. (ভারতীয় টেলিভিশন ধারাবাহিক)|সিআইডি]]* এবং *[[আদালত (টেলিভিশন ধারাবাহিক)|আদালত]]* ইতযাদি বিভিন্ন পর্বভিত্তিক ধারাবাহিকে বিবিধ ভূমিকায় অভিনয় করেন।  ২০১১ সালে, তিনি সনি টিভিতে সম্প্রচারিত, কাপুরের সফল দৈনিক ধারাবাহিক *বড়ে অচ্ছে লগতে হ্যায়* -তে ঈশিকার ভূমিকায় অভিনয় করেন।  এই চরিত্রের মাধ্যমে তিনি প্রথম সাফল্য এবং পরিচিতি পান। পরে তিনি অভিনেতা করণ সুচকের সাথে স্টার প্লাসের জনপরিয় ধারাবাহিক *এক হাজারোঁ মে মেরি বেহনা হ্যায়* -তে রিয়া মালিকের চরিত্রে অভিনয় করেন।  *এক মুঠি আসমান* ধারাবাহিকে তিনি মায়ার চরিত্রে অভিনয় করেছিলেন। 

### ২০১৫–বর্তমান
২০১৫ সালে, পিসাল রশ্মি শর্মার প্রযোজন সংস্থার অধীনে নির্মিত স্টার প্লাসের দীর্ঘ চলমান টেলিভিশন ধারাবাহিক *সাথ নিভানা সাথিয়া* -তে মানসী রাহেজার নেতিবাচক ভূমিকায় অভিনয় করে আরও স্বীকৃতি পেয়েছিলেন।  এরপর তিনি ২০১৭ সালে *সাবিত্রী দেবী কলেজ অ্যান্ড হসপিটাল* ধারাবাহিকে নীতা মালহোত্রার চরিত্রে অভিনয় করেন। এই চরিত্রে তিনি কিশওয়ার মার্চেন্ট রাইয়ের পরিবর্ত হিসাবে সুযোগ পান।  ২০১৮ সালে, তিনি হিন্দী ধারাবাহিক *উড়ান* -এ কাঞ্চন বেদীর ভূমিকা পালন করেছিলেন। 

২০২০ সালে, পিসাল একতা কাপুরের জনপ্রিয় অতিপ্রাকৃতধর্মী বিষয়ভিত্তিক ধারাবাহিক *[[নাগিন (টেলিভিশন ধারাবাহিক)|নাগিন ৫]]* অধরা মাথুরের চরিত্রে অভিনয় করেছিলেন। এরপর তিনি *দুর্গা - মাতা কি ছায়া* ধারাবাহিকে কেতকি আনেজা চরিত্রে অভিনয় করেছিলেন।  ২০২১ সালের নভেম্বরে, তিনি কালারস টিভির  *সির্ফ তুম*  ধারাবাহিকে আশা ওবেরয় চরিত্রে অভিনয় করেন। 

## টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:গুজরাতি অভিনেত্রী
মিনারেট (উপন্যাস)

***মিনারেট*** সুদানী লেখিকা লেইলা আবুলেলার দ্বিতীয় উপন্যাস। ২০০৫ সালে প্রকাশিত এই উপন্যাসে সুদানের দ্বিতীয় গৃহযুদ্ধের পটভূমিতে নায়িকা নাজওয়ার জীবনসংগ্রাম চিত্রিত হয়েছে। পিতার মৃত্যুদণ্ডের পর নাজওয়া ও তার পরিবারকে সুদানের সম্পদশালী, আরামদায়ক জীবন ত্যাগ করে লন্ডনে শরণার্থী হতে হয়। সর্বহারা হয়ে যাওয়ার পরেও নাজওয়া ধর্মীয় বিশ্বাসের মাধ্যমে আবার নিজেকে খুঁজে পায়। এই উপন্যাসে নির্বাসন, আত্মপরিচয়ের সন্ধান, এবং আধ্যাত্মিক পুনর্জাগরণের গভীর অন্বেষণ রয়েছে।

## তথ্যসূত্র

বিষয়শ্রেণী:ইসলাম সম্পর্কিত সাহিত্য
বিষয়শ্রেণী:২০০৫-এর ব্রিটিশ উপন্যাস
বিষয়শ্রেণী:ব্লুমসবারি পাবলিশিংয়ের বই
পরখ মদন

**পরখ মদন** হলেন একজন ভারতীয় চলচ্চিত্র এবং টেলিভিশন অভিনেত্রী। পরখ *[[দেব.ডি|দেব ডি]]* (২০০৯), *জয় সন্তোষী মা* (২০০৬) ইত্যাদি  চলচ্চিত্রে অভিনয় করেছিলেন। তিনি লেফটেন্যান্ট কর্নেল *অধিরাজ সিং* -এর স্ত্রী।

## কর্মজীবন
পরখ *সাথী রে — সাত কদম...সাত জনম*(২০০৬-২০০৭) টেলিভিশন ধারাবাহিকে অভিনয়ের মাধ্যমে তার কর্মজীবন শুরু করেছিলেন। ধারাবাহিকে তিনি প্রধান নারী চরিত্র সুমনের ভূমিকায় অভিনয় করেছিলেন।  পরবর্তীকালে, তিনি স্টার প্লাসে সম্প্রচারিত *বুরে ভি হাম ভালে ভি হাম* (২০০৯) ধারাবাহিকে অভিনয় করেন। পরখ *মনিকা মোগরে - কেস ফাইলস* (২০০৯), *পিয়া কা ঘর* ( সাহারা ওয়ান ) ইত্যাদি প্রকল্পে কাজ করেন।

২০১২ সালে, তিনি সনি এন্টারটেইনমেন্ট টেলিভিশনের *বড়ে অচ্ছে লগতে হ্যায়*  ধারাবাহিকের একটি চরিত্রে অভিনয় করেন। ২০১২ থেকে ২০১৩ সাল পর্যন্ত, তিনি সাহারা ওয়ান চ্যানেলের *রিঁশতো কে ভবর মে উলঝি নিয়তি* ধারাবাহিকে নাতাশা অম্বর শাস্ত্রীর ভূমিকায় অভিনয় করেছিলেন। ২০১৩ সালে, তিনি লাইফ ওকে চ্যানেলের অপরাধ বিষয়ক পর্বভিত্তিক ধারাবাহিক *সাবধান ইন্ডিয়া* -তে যোগ দেন।  ২০১৪ সালে, তিনি লাইফ ওকের *তুমহারি পাখি*  ধারাবাহিকে সুমন সাক্সেনার চরিত্রে অভিনয় করেছিলেন।  একই বছরে, তিনি জি টিভির *সপনে সুহানে লড়কপান কে* ধারাবাহিকে বিন্দিয়া চরিত্রে অভিনয় করেন। ২০১৫ সালে, তিনি লাইফ ওকে চ্যানেলের ধারাবাহিক *কলশ - এক বিশ্বাস* -এ নিবেদিতা লুথরা চরিত্রে অভিনয় করেছিলেন। তিনি ২০১৬ সালের এপ্রিল মাসে অনুষ্ঠানটি ছেড়ে দেন।

২০২০ সালে, তিনি জি টিভির *কুরবান হুয়া* ধারাবাহিকে গাজালা রাহিল বেগ চরিত্রে অভিনয়ের মাধ্যমে ৪ বছরের দীর্ঘ বিরতির পর টিভিতে ফিরে আসেন।  ২০২২ সালের ফেব্রুয়ারী থেকে ২০২৩ সালের মে মাস পর্যন্ত, তিনি জি টিভির *মীত বদলেগি দুনিয়া কি রীত*  ধারাবাহিকে মাসুমের চরিত্রে অভিনয় করেছিলেন। 

## চলচ্চিত্র তালিকা

### চলচ্চিত্র

## টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
আল-খাদরা মসজিদ

**আল-খাদরা মসজিদ** (আরবি: مسجد الخضرة) **যা হিজন সিদনা ইয়াকুব মসজিদ** (অনুবাদ- *আমাদের প্রভু জ্যাকবের দুঃখ*) নামেও পরিচিত, হলো ফিলিস্তিনের পশ্চিম তীরে অবস্থিত পুরাতন নগরী নাবলুসের দক্ষিণ-পশ্চিম অংশে গেরিজিম পর্বতের নিম্ন ঢালে অবস্থিত একটি মসজিদ। মসজিদটি আয়তাকার এবং এর মিনারটি ৩০ মিটার (৯৮ ফুট) উঁচু।

## ইতিহাস
স্থানীয় মুসলিম ঐতিহ্য অনুসারে, মসজিদটি সেই স্থানে অবস্থিত যেখানে জোসেফের রক্তমাখা জামা দেখানোর পর জ্যাকব কেঁদেছিলেন, যা ইঙ্গিত দেয় যে তাকে ক্ষতবিক্ষত করে হত্যা করা হয়েছে। উঠোনের ডানদিকে একটি ছোট ঘর রয়েছে, জ্যাকব সেই জায়গা যেখানে বসে কাঁদতেন। তাই মসজিদের বিকল্প নাম "আমাদের প্রভু জ্যাকবের দুঃখ"।

সামেরিয়ান ঐতিহ্য অনুসারে, আল-খাদরা মসজিদ ছিল ক্রুসেডারদের দ্বারা ধ্বংসপ্রাপ্ত একটি উপাসনালয়। তারা দাবি করে যে এর আরবি নাম *আল-খাদরা* ("সবুজ") সামেরিয়ান *মহল্লাত খাদরা* ("সবুজের স্থান") থেকে এসেছে। প্রত্নতাত্ত্বিক মাইকেল আভি-ইয়োনাহ খাদরা মসজিদটিকে ৩৬২ খ্রিস্টাব্দে সামেরিয়ান মহাযাজক আকবন কর্তৃক নির্মিত সিনাগগের সাথে শনাক্ত করেছেন।

১১৩৭ সালে আকরের একজন সামেরিয়ান আব গিলুগা সিনাগগটি পুনর্নির্মাণ করেছিলেন। তবে বর্তমান মসজিদের কিছু অংশে গথিক স্থাপত্যের উদাহরণ দেখে বেশ কয়েকজন পশ্চিমা পণ্ডিত বিশ্বাস করেন যে, ১১৭০-এর দশকে এখানে একটি ক্রুসেডার গির্জা এবং ঘণ্টা টাওয়ার ছিল। আরব ভূগোলবিদ ইয়াকুত আল-হামাউই ১২২৫ সালে লিপিবদ্ধ করেন যে, নাবলুস যখন আইয়ুবী শাসনের অধীনে ছিল, তখন ভবনগুলি পুনরুদ্ধার করে একটি সামেরিয়ান উপাসনালয়ে পরিণত করা হয়েছিল, যাকে তিনি "একটি বৃহৎ মসজিদ" হিসেবে উল্লেখ করেছিলেন যা সামেরিয়ানরা শ্রদ্ধা করত। সম্ভবত এই যুগ থেকেই মিনার দেয়ালে সামেরিয়ান শিলালিপি তৈরি করা হয়েছিল।

তবে ১২৪২ সালে নাইট টেম্পলাররা ভবনটির ক্ষতি করে এবং পরে ১২৬০ সালে মঙ্গোলরা ধ্বংস করে দেয়। ১২৯০ সালে সুলতান কালাউনের রাজত্বকালে মামলুকরা একে মসজিদে রূপান্তরিত করে, যা ভিত্তি শিলালিপি দ্বারা প্রমাণিত। মসজিদটির বেশিরভাগ কাঠামো মামলুক স্থাপত্যের সাথে সাদৃশ্যপূর্ণ এবং মসজিদে একটি *[[মিহরাব]]* যুক্ত করা হয়েছিল।

### দ্বিতীয় ইন্তিফাদা
ফিলিস্তিনি সরকার এবং গুশ শালোমের মতে, ২০০২ সালে নাবলুসের যুদ্ধে দ্বিতীয় ইন্তিফাদার সময় ইসরায়েলি বুলডোজার মামলুক-যুগের *মিহরাব* সহ মসজিদের ৮৫% ধ্বংস করে দেয়। ১৯৯৬ সালে জঙ্গি ইমামদের উপর ফিলিস্তিনি কর্তৃপক্ষের 'ক্র্যাক ডাউন' অভিযানে আল-খাদরা মসজিদের বর্তমান ইমাম মাহের খারাজ ('সাদা সিংহ') কে তার পদ থেকে অপসারণ করা হয়েছিল, কিন্তু ২০০৬ সালে তাকে পুনর্বহাল করা হয়। হামাসের সদস্য এবং ফাতাহর বিরোধী খারাজ তার সাপ্তাহিক জুমার খুতবায় নিয়মিতভাবে ফাতাহ-নেতৃত্বাধীন ফিলিস্তিনি জাতীয় কর্তৃপক্ষের বিরুদ্ধে কথা বলতেন। ২০০৭ সালের ২৩ সেপ্টেম্বর হামাসের বিরুদ্ধে ফাতাহ-নেতৃত্বাধীন আরেকটি 'ক্র্যাক ডাউন' অভিযানে খারাজকে গ্রেপ্তার করা হয়।

## তথ্যসূত্র

## আরও পড়ুন
 

বিষয়শ্রেণী:মসজিদে রূপান্তরিত ধর্মীয় ভবন ও স্থাপনা
বিষয়শ্রেণী:নাবলুসের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ফিলিস্তিনের দর্শনীয় স্থান
বিষয়শ্রেণী:১৩শ শতাব্দীতে মামলুক সালতানাতে প্রতিষ্ঠিত
আল-শামা মসজিদ

**আল-শামাহ মসজিদ** বা **বাব আদ-দারুম মসজিদ** (আরবি: مسجد الشمعة) হলো ফিলিস্তিনের গাজার পুরাতন শহরের আল-জায়াতুন কোয়ার্টারের হাই আল-নাজ্জারিনে (ছুতারদের পাড়া) অবস্থিত একটি ঐতিহাসিক মসজিদ। এর নাম *শামা'আহ* "মোমবাতি" হিসেবে অনুবাদ করা হয়েছে, যদিও নামের উৎপত্তি অজানা। মসজিদটিতে কোন মিনার নেই। এটি ১৩১৫ সালের ৮ মার্চ গাজার মামলুক গভর্নর সানজার আল-জাওলি দ্বারা নির্মিত হয়েছিল।

মসজিদের উপর যে শিলালিপি রয়েছে তাতে আল-জাওলি এবং তৎকালীন শাসক মামলুক সুলতান আল-নাসির মুহাম্মদ কর্তৃক দানকৃত মসজিদের উল্লেখ রয়েছে, তা মূলত পূর্বে নির্মিত আল-জাওলি মসজিদের অন্তর্গত ছিল। ১৭৯৯ সালে নেপোলিয়নের গাজা আক্রমণের সময় এই মসজিদটি ধ্বংস হয়ে যায়। এর পাথরগুলি তখন গাজার অন্যান্য ভবনের জন্য ব্যবহার করা হয় এবং এর শিলালিপি আল-শামা মসজিদের সাথে সংযুক্ত ছিল। চতুর্দশ শতাব্দীতে নির্মাণের পর থেকে আল-শামা মসজিদটি অসংখ্য মেরামত ও পুনর্নির্মাণের মধ্য দিয়ে গেছে।

১৩৫৫ সালে ইবনে বতুতা এটি পরিদর্শন করেন এবং নিম্নলিখিত নোটটি লিখেছিলেন: "গাজায় একটি সুন্দর জামে মসজিদ (গাজার মহান মসজিদ) ছিল, কিন্তু আজকাল *আমির* আল-জাওলির নির্মিত মসজিদে শুক্রবারের নামাজ পরিচালিত হয়। এটি একটি মার্জিত ভবন, যা দৃঢ়ভাবে নির্মিত এবং এর মিম্বর সাদা মার্বেল দিয়ে তৈরি।" ১৫ শতকের ইসলামী পণ্ডিত আল-সাখাউই উল্লেখ করেছেন যে, ১৪৪০-৪১ সালে খতিব ইউসুফ আল-গাজ্জি মসজিদের ইমাম ছিলেন।

## আরও দেখুন

* ফিলিস্তিনের মসজিদের তালিকা
* ফিলিস্তিনে ইসলাম
* আল-খাদরা মসজিদ

## তথ্যসূত্র

## আরও পড়ুন

* মেয়ার, মার্টিন আব্রাহাম (১৯০৭)। ** কলাম্বিয়া ইউনিভার্সিটি প্রেস।
* শ্যারন, মোশে (২০০৯)। *[https://books.google.com/books?id=P2LtyFVNJmcC কোরপাস ইন্সক্রিপশোনাম অ্যারাবিকারাম প্যালেস্টিনে, জি. খণ্ড ৪।]* ব্রিল। ISBN 978-90-04-17085-8।

বিষয়শ্রেণী:গাজা শহরের মসজিদ
বিষয়শ্রেণী:বাহরি রাজবংশ
বিষয়শ্রেণী:১২শ শতাব্দীর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ফিলিস্তিনের দর্শনীয় স্থান
গন্ধবণিক

**গন্ধবণিক** হচ্ছে একটি প্রাচীন বাঙালি ব্যবসায়ী জাতি, যারা ঐতিহ্যগতভাবে বিভিন্ন সুগন্ধি, সাজসজ্জার সরঞ্জাম এবং মসলার ব্যবসা করতো। তারা অতীতে কৃষিকাজের পেশার সঙ্গেও যুক্ত ছিল। উনিশ শতকের জনগণনা অনুযায়ী, তারা বঙ্গীয় *নবশাখ* গোষ্ঠীর চৌদ্দটি সম্প্রদায়ের মধ্যে একটি ছিল।

বিখ্যাত সমুদ্র বণিক চাঁদ সদাগর মহাশয় গন্ধবণিক সমাজের একজন ছিলেন বলে বিশ্বাস করা হয়।

## বর্ণ
গন্ধবণিকদের বঙ্গীয় সমাজ ব্যবস্থা অনুসারে 'মধ্যবিত্ত শূদ্র' হিসেবে গণ্য করা হয়।

## তথ্যসূত্র

বিষয়শ্রেণী:বাঙালি হিন্দু জাতি
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:ভারতীয় গোত্র
মহামস্তকাভিষেক

***মহামস্তকাভিষেক*** ("মহা অভিষেক") হল জৈন ধর্মগুরুদের বৃহৎ মূর্তিগুলির*[[অভিষেক]]*। সবচেয়ে বিখ্যাত হল ভারতের কর্ণাটকের শ্রাবণবেলগোলায় অবস্থিত বাহুবলী গোম্মতেশ্বরের মূর্তির অভিষেক। এটি একটি গুরুত্বপূর্ণ জৈন উৎসব যা প্রতি ১২ বছরে একবার অনুষ্ঠিত হয়। এটি প্রাচীন ও বর্তমান জৈন ঐতিহ্যের একটি অবিচ্ছেদ্য অংশ।

এই উৎসবে  উচ্চতাবিশিষ্ট সিদ্ধ বাহুবলীর একশিলা মূর্তির *[[অভিষেক]]* করা হয়। সর্বশেষ অভিষেক অনুষ্ঠান সংঘটিত হয়েছিল ২০১৮ সালের ফেব্রুয়ারি মাসে এবং পরবর্তী অনুষ্ঠানটি ২০৩০ সালে অনুষ্ঠিত হবে।  এই অনুষ্ঠান ৯৮১ খ্রিস্টাব্দ থেকে শুরু হয়ে ধারাবাহিকভাবে অনুষ্ঠিত হচ্ছে। শেষ অভিষেক উতসবটি ৮৮তম এবং একবিংশ শতাব্দীর দ্বিতীয় মহামস্তকাভিষেক বলে উল্লিখিত আছে। এই অনুষ্ঠানে অসংখ্য জৈন তপস্বী উতসবের স্থানে উপস্থিত হন।  ২০১৮ সালের অনুষ্ঠানটি ১৭ থেকে ২৫ ফেব্রুয়ারী পর্যন্ত শ্রাবণবেলগোলার চারুকীর্তি ভট্টারক স্বামীজির নেতৃত্বে অনুষ্ঠিত হয়েছিল 

## গোম্মতেশ্বর বাহুবলীর অভিষেক
চব্বিশ জন জৈন তীর্থঙ্করের মধ্যে প্রথম ঋষভনাথের পুত্র বাহুবলীর গর্ভধারণ, জন্ম, ত্যাগ, জ্ঞানলাভ এবং মোক্ষ থেকে শুরু করে জীবনের সকল পর্যায়ের কথা স্মরণ করে এবং তার ব্যতিক্রমী গুণাবলীর প্রতি শ্রদ্ধা জানিয়ে পূজা করা হয়। ৫৮.৮ ফুট উঁচু বাহুবলীর এই মূর্তিটি জৈন শিল্পকর্মের অসাধারণ নিদর্শন। মূর্তিটি প্রায় ৯৮৩ সালে নির্মিত হয়েছিল বলে জানা গেছে।  বাহুবলীর মূর্তিটিকে ভাস্কর্য শিল্পের নিরিখে প্রাচীন কর্ণাটকের অন্যতম শক্তিশালী কৃতিত্ব হিসেবে বর্ণনা করা হয়। মূর্তিটি কায়োৎসর্গ নামে পরিচিত ধ্যানের ভঙ্গিতে দাঁড়ানো অবস্থায় বিদ্যমান। বিন্ধ্যগিরি পাহাড়ের উপরে প্রায় ৫৭ ফুট উচ্চতায় এই মুর্তিটি অবস্থিত। প্রায় ৭০০টি সিঁড়ির ধাপ চড়ে সেখানে পৌঁছানো যায়। 

### পদ্ধতি
মূর্তির উপর চন্দন কাঠের প্রলেপ দিয়ে ঘড়া থেকে বিশুদ্ধ জল ঢেলে দেওয়া হয়। সপ্তাহব্যাপী এই প্রক্রিয়া চলতে থাকে। *মহামস্তকাভিষেক* শুরু হওয়ার সাথে সাথে, ভক্তরা ১,০০৮টি বিশেষভাবে প্রস্তুত পাত্র (কলশ) বহন করে এবং উতসবে অংশগ্রহণকারীদের উপর সেই পাত্র থেকে পবিত্র জল ছিটিয়ে দেওয়া হয়। এরপর মূর্তিকে স্নান করানো হয়।  দুধ, আখের রস এবং জাফরানের পেস্টের মতো পানীয় দিয়ে মূর্তির অভিষেক করা হয় এবং মূর্তির উপর চন্দন, হলুদ এবং সিঁদুরের গুঁড়ো ছিটিয়ে দেওয়া হয়।  অভিষেকের সময় সোনা ও রূপার মুদ্রা এবং মূল্যবান পাথর উতসর্গ করা হয়। অতি সম্প্রতি *মহামস্তকাভিষেক* অনুষ্ঠান সমাপনের দিনে হেলিকপ্টার থেকে অপেক্ষমাণ ভক্তদের উপর ফুলের বৃষ্টিপাত করা হয়েছিল। 

## তথ্যসূত্র

বিষয়শ্রেণী:কর্ণাটকের উৎসব
বিষয়শ্রেণী:জৈন উৎসব
আর্কাইভ ডু ফেমিনিজম

***আর্কাইভ ডু ফেমিনিজম*** () একটি ফরাসি অলাভজনক সংস্থা যা ২০০০ সালে প্রতিষ্ঠিত হয়েছিল। এর প্রধান উদ্দেশ্য হলো নারীবাদী ঐতিহাসিক উৎস সংরক্ষণ করা। সংশ্লিষ্ট সংগ্রহ, যার নামও *ফেমিনিজমের আর্কাইভস*, রেন বিশ্ববিদ্যালয় প্রেস দ্বারা প্রকাশিত হয় এবং নারী মুক্তি আন্দোলন সম্পর্কিত গবেষণা ও ফলাফলের প্রসারকে উৎসাহিত করে।

## কার্যক্রম
এই সমিতি বিভিন্ন সংগঠন থেকে ঐতিহাসিক নথি সংগ্রহ করে, সম্মেলন ও অধ্যয়ন দিবস আয়োজন করে এবং প্রকাশনা তৈরি করে। এটি অনলাইন সংস্থান প্রদান করে, যার মধ্যে রয়েছে নিবন্ধ ও প্রতিবেদন, গ্রন্থপঞ্জি, ঐতিহাসিক উৎস, প্রদর্শনী (MUSEA-এর সঙ্গে অংশীদারিত্বে) এবং একটি "উৎস নির্দেশিকা", যা ফরাসি নারীবাদী ইতিহাস সম্পর্কিত উৎসের একটি ডাটাবেস।

## অংশীদারিত্ব
** (সিএএফ) মার্গারিট ডুরান্ড গ্রন্থাগার-এর সহযোগিতায় *ফেমিনিজমের আর্কাইভস* সমিতি কর্তৃক সংগৃহীত তহবিল গ্রহণ করে। ২০০০ সালে প্রতিষ্ঠিত সিএএফ, আঙ্গের বিশ্ববিদ্যালয় গ্রন্থাগারে একটি বিশেষ তহবিল হিসেবে সংযুক্ত। এটি ১৯শ থেকে ২১শ শতাব্দী পর্যন্ত সময়কাল জুড়ে ব্যক্তিগত আর্কাইভ তহবিল নিয়ে গঠিত।

## প্রকাশনা
*ফেমিনিজমের আর্কাইভস*-এর তথ্য প্রচারের দুটি মাধ্যম রয়েছে: একটি ওয়েবসাইট এবং একটি সংবাদ বুলেটিন।

*নারীবাদী ঐতিহাসিক উৎসের নির্দেশিকা*, ক্রিস্টিন বার্ড, অ্যানি মেটজ এবং ভ্যালেরি নেভ্যু-এর নির্দেশনায় সংকলিত, যা ফ্রান্স জুড়ে নারীবাদ সম্পর্কিত আর্কাইভ উপকরণের সূচি ও বর্ণনা করে। এটি সমিতি প্রতিষ্ঠার ছয় বছর পর ২০০৬ সালে প্রকাশিত হয়। নারীবাদী উৎসের খণ্ডিত অবস্থান ও অস্পষ্ট অবস্থানের কারণে গবেষণা কঠিন হওয়ার পরিপ্রেক্ষিতে এই নির্দেশিকা তৈরি হয়। এটি গবেষকদের জন্য নারীবাদী সংস্থান তালিকাভুক্ত করে এবং চারটি ভাগে বিভক্ত: "সরকারি আর্কাইভ পরিষেবা", "ব্যক্তিগত সংগঠন, গ্রন্থাগার, জাদুঘর ও আর্কাইভ কেন্দ্র", "দৃশ্য-শ্রাব্য উৎস" এবং "ওয়েবোগ্রাফি"।

সমিতির ওয়েবসাইটে "উৎস নির্দেশিকা" বিভাগে এই গাইড আপডেটের প্রস্তাব রয়েছে। এই বিভাগে প্রায় ৩৬৯টি সূচিপত্র রয়েছে, যা নারীবাদী সংস্থান কেন্দ্র, তাদের অবস্থান ও বিষয়বস্তু সম্পর্কে তথ্য দেয়।

২০১৭ সালের ফেব্রুয়ারিতে, *ফ্রান্সের নারীবাদীদের অভিধান, ১৮শ-২১শ শতাব্দী*, ক্রিস্টিন বার্ডের তত্ত্বাবধানে এবং সিলভি শ্যাপেরঁর সহযোগিতায় প্রকাশিত হয়। ২০০ সহযোগী এই কাজের খসড়া ও প্রস্তুতিতে অংশ নেন, যা নারীবাদী আন্দোলনের ইতিহাসে অবদান রাখা ৫৫০ জনের জীবনী প্রকাশ করে।

## গ্রন্থপঞ্জি

* 
* 
## তথ্যসূত্র

## বহিঃসংযোগ

সংগ্রহ ''ফেমিনিজমের আর্কাইভস'' 

বিষয়শ্রেণী:ফ্রান্সে আর্কাইভস
বিষয়শ্রেণী:ফ্রান্সের নারীবাদী সংগঠন
বিষয়শ্রেণী:২০০০-এ প্রতিষ্ঠিত সংগঠন
বিষয়শ্রেণী:২০০০-এ ফ্রান্সে প্রতিষ্ঠিত
বিষয়শ্রেণী:নারীবাদ ও ইতিহাস
কোরীয় ক্রীড়া ও অলিম্পিক কমিটি

**কোরীয় ক্রীড়া ও অলিম্পিক কমিটি** (; এছাড়াও সংক্ষেপে আইওসি কোড **কেওআর** দ্বারা পরিচিত) হলো দক্ষিণ কোরিয়ার জাতীয় অলিম্পিক কমিটি। এই সংস্থাটির ১৯২০ সালে প্রতিষ্ঠিত হয়েছে; প্রতিষ্ঠার ২৭ বছর পর ১৯৪৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর দক্ষিণ কোরিয়ার সিউলে অবস্থিত।

বর্তমানে কোরীয় ক্রীড়া ও অলিম্পিক কমিটির সভাপতির দায়িত্ব পালন করছেন কি হুং লি, যিনি ২০১৬ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সুং উক ইয়ুন।

## ইতিহাস
১৯২০ সালে দক্ষিণ কোরিয়ার বহু-ক্রীড়ার সর্বোচ্চ সংস্থা হিসেবে কোরীয় ক্রীড়া ও অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় আটাশ বছর পর দক্ষিণ কোরিয়া ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৪৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে দক্ষিণ কোরিয়া

## তথ্যসূত্র

## বহিঃসংযোগ
*  
* এএনওসিতে কোরীয় ক্রীড়া ও অলিম্পিক কমিটি 
* অলিম্পিডিয়ায় কোরীয় ক্রীড়া ও অলিম্পিক কমিটি 
* অলিম্পিক.কমে কোরীয় ক্রীড়া ও অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে দক্ষিণ কোরিয়া
বিষয়শ্রেণী:দক্ষিণ কোরিয়ার ক্রীড়া পরিচালনা পরিষদ
বিষয়শ্রেণী:১৯২০-এ দক্ষিণ কোরিয়ায় প্রতিষ্ঠিত
বিষয়শ্রেণী:১৯২০-এ প্রতিষ্ঠিত ক্রীড়া সংস্থা
সুবর্ণবণিক

**সুবর্ণবণিক** হচ্ছে একটি প্রাচীন বাঙালি ব্যবসায়ী জাতি, যারা প্রধানত ঐতিহ্যগতভাবে সোনা এবং রুপোর ব্যবসা করেন। অষ্টাদশ শতকের শেষের দিকে বাণিজ্যের দিক থেকে বঙ্গীয় বিভিন্ন ব্যবসায়ী জাতির মধ্যে এই সম্প্রদায় ছিল। ১৯৫১ সালের ভারতীয় জনগণনা অনুসারে, বঙ্গের বিভিন্ন ব্যবসায়ী জাতিগুলোর মধ্যে সুবর্ণবণিক সম্প্রদায় অন্যতম জনপ্রিয় ছিল। বঙ্গে এনারা জল অচল শুদ্র হিসাবে গণ্য হোন।

## উল্লেখযোগ্য ব্যক্তিবর্গ
* স্বামী প্রভুপাদ (১৮৯৬-১৯৭৭): আন্তর্জাতিক কৃষ্ণভাবনামৃত সংঘের প্রতিষ্ঠাতা (ISKCON)
*মতিলাল শীল, ভারতীয় ব্যবসায়ী এবং লোকহিতৈষী
*রামদুলাল দে, ভারতীয় ব্যবসায়ী
*রাজেন্দ্র মল্লিক, ভারতীয় লোকহিতৈষী, মার্বেল প্যালেস (কলকাতা)-এর নির্মাতা 
*লাল বিহারী দে (মন্ডল), ভারতীয় লেখক এবং সাংবাদিক
*উদ্ধারণ দত্ত ঠাকুর, গৌড়ীয় বৈষ্ণব সন্ন্যাসী, দ্বাদশ গোপালের মধ্যে একজন, নিত্যানন্দ এবং চৈতন্য মহাপ্রভুর প্রধান সহযোগী।

## তথ্যসূত্র

বিষয়শ্রেণী:বাঙালি হিন্দু জাতি
বিষয়শ্রেণী:পশ্চিমবঙ্গের সামাজিক গোষ্ঠী
ল্যাং জনি মোর

**ল্যাং জনি মোর** একটি ঐতিহ্যবাহী ব্যালাড ও লোকগান, যা **ল্যাং জনি মুইর** বা অন্যান্য নামেও পরিচিত। এটি চাইল্ড ব্যালাড নম্বর ২৫১ (রাউড ৩১০০)।

## সারসংক্ষেপ
গানটি স্কটিশ দৈত্যদের একটি গোত্রের সদস্যকে কেন্দ্র করে তৈরি, যার মধ্যে জনি নামে একজন লন্ডনে গিয়ে রাজার কন্যার প্রেমে পড়ে। রাজা তাকে কয়েক ফোঁটা লডেনাম পান করিয়ে সংজ্ঞাহীন করে এবং বন্দি করে রাখে। তবে, জনি এক ছোট ছেলেকে দূত হিসেবে স্কটল্যান্ডে পাঠায়, এবং তার দুই আত্মীয় লন্ডনে এসে তাকে মুক্ত করার চেষ্টা করে। তাদের একজন শহরের দেয়ালে ঘুষি মেরে ছিদ্র করে ভেতরে প্রবেশ করে এবং সহজেই জনিকে মুক্ত করতে সক্ষম হয়। তাদের বীরত্বপূর্ণ চেহারা ও কঠোর প্রতিশোধের হুমকিতে রাজা ভীত হয়ে জনিকে তার কন্যার সাথে বিয়ে দিতে রাজি হয়, এবং সবাই একসঙ্গে স্কটল্যান্ডে ফিরে যায়।

## সংস্করণ
* ব্যাটলফিল্ড ব্যান্ড এই গানটি **ল্যাং জনি মুইর** নামে রেকর্ড করেছিল, যা *অ্যাট দ্য ফ্রন্ট* অ্যালবামে সংকলিত হয়েছে।

## বাহ্যিক সংযোগ
*ডিজিট্রাড-এ গানের কথা  
*চাইল্ড ব্যালাড #২৫১  
*ঐতিহাসিক পটভূমি ও অন্যান্য পরিবেশনা

## তথ্যসূত্র

বিষয়শ্রেণী:চাইল্ডের লোকগাথা
দ্য লেয়ার্ড ও লগি

**দ্য লেয়ার্ড ও লগি** বা **দ্য লেয়ার্ড অব লগি** (রাউড ৮১, চাইল্ড ১৮২) একটি ঐতিহ্যবাহী ইংরেজি ভাষার লোকগীতি।

## সারসংক্ষেপ
তরুণ লগিকে (বা ওখিলট্রি) ফাঁসির আদেশ দিয়ে বন্দি করা হয়। মেরি মার্গারেট আদালতে তার প্রাণভিক্ষার জন্য আবেদন করে। মেরি রাজক্ষমা আদায় করতে না পারলেও কোনো প্রতীক বা নকল ক্ষমাপত্র (কখনো কখনো অস্ত্র) জাতীয় কিছু চুরি করে আনে, কখনো এতে রাণীর সহায়তা পেয়েছিল। এগুলোর সাহায্যে সে তরুণ লগিকে মুক্ত করে। লগি তার প্রেমিক বা কিছু সংস্করণে তার সন্তানের পিতা।

## মন্তব্য
এই ব্যালাডটি ১৫৯২ সালে স্কটল্যান্ডের ঐতিহাসিক ঘটনাবলী অবলম্বনে রচিত। ব্যালাডের রাজা হলেন স্কটল্যান্ডের জেমস ষষ্ঠ, রাণী হলেন অ্যান অব ডেনমার্ক, এবং তরুণ লগি হলেন জন ওয়েমিস, যিনি উত্তর ফাইফের লগির লেয়ার্ড (নাবালক লর্ড)। তিনি রাজাকে অপহরণের চেষ্টার জন্য অভিযুক্ত হয়েছিলেন, যা ফ্রান্সিস স্টুয়ার্ট, ৫ম আর্ল অব বোথওয়েল-এর ষড়যন্ত্রের অংশ ছিল। মার্গারেট ভিনস্টার ছিলেন অ্যান অব ডেনমার্কের একজন পরিচারিকা, যিনি ডালকিথ প্রাসাদে বন্দি থাকা লগিকে মুক্ত করতে সক্ষম হন। পরে তারা বিবাহবন্ধনে আবদ্ধ হন।

## আরও দেখুন
* জর্ডি

## বাহ্যিক সংযোগ
* বিভিন্ন সংস্করণ

## তথ্যসূত্র
* "পার্থশায়ারের ঐতিহ্যবাহী স্কটিশ গান ও ব্যালাড"   

বিষয়শ্রেণী:১৫৯২ সালে সংঘটিত ঘটনা অবলম্বনে রচিত কল্পকাহিনি
বিষয়শ্রেণী:চাইল্ডের লোকগাথা
বিষয়শ্রেণী:স্কটল্যান্ডের জেমস ষষ্ঠ
বিষয়শ্রেণী:স্কটিশ লোকগীতি
লোগি
বিষয়শ্রেণী:ফাইফ
বিষয়শ্রেণী:গানের অজানা বছর
বিষয়শ্রেণী:স্কটল্যান্ডের জেমস ষষ্ঠকে নিয়ে সাংস্কৃতিক উপস্থাপনা
বিষয়শ্রেণী:অ্যান অব ডেনমার্ককে নিয়ে সাংস্কৃতিক উপস্থাপনা
লেদার-উইংড ব্যাট

**"লেদার-উইংড ব্যাট"** একটি ইংরেজি লোকগীতি, যেখানে বিভিন্ন "পাখির" উল্লেখ রয়েছে। এতে সাধারণত বাদুড়, কাঠঠোকরা, নীলপাখি, পেঁচা এবং ঘুঘুর কথা বলা হয় (যদিও বাদুড় প্রকৃতপক্ষে স্তন্যপায়ী প্রাণী এবং পাখি নয়)। তবে বিভিন্ন শিল্পীর পরিবেশনার ভিত্তিতে প্রাণীগুলোর পার্থক্য হতে পারে। যেমন, পিটার, পল অ্যান্ড মেরি-এর ১৯৬৯ সালের সংস্করণে বাদুড়, কালো পাখি, কাঠঠোকরা, ঘুঘু এবং নীলকণ্ঠ পাখির উল্লেখ রয়েছে। প্রতিটি "পাখি" প্রেম ও প্রণয়ের বিষয়ে ছন্দবদ্ধভাবে কিছু বলে।

এই গানটি বার্ল আইভ্‌স ৩১ জানুয়ারি ১৯৪১ সালে রেকর্ড করেন এবং এটি ১৯৪১ সালের আগস্টে *[[ওকেহ প্রেজেন্টস দ্য ওয়েফেয়ারিং স্ট্রেঞ্জার]]* অ্যালবামে প্রকাশিত হয়। এছাড়াও গানটি পিট সিগার, দ্য ডাকস, বিল স্টেইন্স, স্পাইডার জন কোরনার, পিটার, পল অ্যান্ড মেরি, কিটি হোয়াইট, নেটলস, ভিকি নেভিল, কিম মিলাই, অ্যান প্রাইস, পেগি সিগার এবং ওয়ারেন ফ্রেমলিং পরিবেশন করেছেন।

## তথ্যসূত্র

 
## আরও দেখুন
* পিটার, পল অ্যান্ড মামি, একটি অ্যালবাম

বিষয়শ্রেণী:বার্ল আইভ্‌সের গান
বিষয়শ্রেণী:পিটার, পল অ্যান্ড মেরির গান
আজিজিয়ে মসজিদ (লন্ডন)

**আজিজিয়ে মসজিদ** (তুর্কি: Aziziye Camii, ইংরেজি: Aziziye Mosque) হলো লন্ডনের স্টোক নিউইংটনে অবস্থিত একটি মসজিদ। মসজিদটির নির্মাণকাজ ইউকে টার্কিশ ইসলামিক অ্যাসোসিয়েশন দ্বারা অর্থায়ন করা হয় এবং রূপান্তরটি ১৯৮৩ সালে শুরু হয়। যারা একসময় 'অ-তুর্কি' মসজিদে যেতে অনিচ্ছুক ছিলেন, তারা এই জামাতকে স্বাগত জানান কারণ সেখানে ইংরেজি বা আরবির পরিবর্তে তুর্কি ভাষায় ধর্মীয় অনুষ্ঠান করা হত। এই মসজিদের মোট ধারণক্ষমতা ২০০০ জন। প্রতিষ্ঠানটিতে একটি হালাল কসাই, একটি সপ্তাহান্তিক স্কুল (আজিজিয়ে শিক্ষা কেন্দ্র), একটি বিবাহের হল এবং একটি রেস্তোরাঁ রয়েছে।

এটি প্রথমে মূলত একটি সিনেমা হল হিসেবে নির্মিত হয়। এটি প্রথম ১৯১৩ সালে *অ্যাপোলো পিকচার হাউস* হিসেবে খোলা হয়। ১৯৩৩ সালে *অ্যাম্বাসেডর সিনেমা* হিসেবে এটি পুনরায় খোলা হয় এবং ১৯৭৪ সাল থেকে *অ্যাস্ট্রা সিনেমা* হিসেবে এখানে মার্শাল আর্ট ফিল্ম এবং সফটকোর সেক্স ফিল্ম দেখানো হয়। ১৯৮৩ সালে এটি বন্ধ হয়ে যায়। এটি হ্যাকনি কাউন্সিলের "স্থানীয়ভাবে তালিকাভুক্ত ভবন " এর মধ্যে একটি।

## আরও দেখুন

* শ্যাকলওয়েল লেন মসজিদ
* সুলেমানিয়ে মসজিদ (লন্ডন)
* লন্ডনে ইসলাম
* যুক্তরাজ্যে তুর্কি
* যুক্তরাজ্যে ইসলাম
* মসজিদের তালিকা

## তথ্যসূত্র

### সূত্র
 

# আনসারি, হুমায়ুন (২০০৪), *দ্য ইনফিডেল উইথিন: ১৮০০ সালের পর থেকে ব্রিটেনে মুসলমানদের ইতিহাস*, সি. হার্স্ট অ্যান্ড কো. পাবলিশার্স, ।
# চোশতু, ইয়াকুপ (২০০৪), "লন্ডনে তুর্কিদের ধর্মীয় সংগঠনসমূহ" (PDF), হিতিত বিশ্ববিদ্যালয় ইসলামিক থিয়োলজি অনুষদ জার্নাল, ৮ (১৬), হিতিত বিশ্ববিদ্যালয়: ৭৭–১০০, মূল (PDF) ১৭ মার্চ ২০১২ তারিখে সংরক্ষিত।
# চোশতু, ইয়াকুপ; তুরান, সুলেমান (২০০৯), "ইংল্যান্ডে তুর্কি মসজিদ ও একীকরণ প্রক্রিয়ায় তাদের সামাজিক-সাংস্কৃতিক অবদান" (PDF), দীনবিলিমলারি একাডেমিক রিসার্চ জার্নাল, এক্স (৪): ৩৫–৫২, মূল (PDF) ১০ জুলাই ২০১১ তারিখে সংরক্ষিত।

## বহিঃসংযোগ

* যুক্তরাজ্যের তুর্কি ধর্মীয় ফাউন্ডেশন
* লন্ডন পরিদর্শন: আজিজিয়ে মসজিদ

বিষয়শ্রেণী:১৯৮৩-এ সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:যুক্তরাজ্যের মসজিদ
বিষয়শ্রেণী:লন্ডনের মসজিদ
জাতীয় যুব সংহতি

**জাতীয় যুব সংহতি** হলো জাতীয় পার্টি (এরশাদ)-এর যুব সংহতির শাখা। এটি ১৯৮৩ সালে প্রতিষ্ঠিত হয়।

## ইতিহাস
২ এপ্রিল ১৯৮৩ সালে, তৎকালীন বাংলাদেশের নেতা হুসেইন মুহাম্মদ এরশাদ ‘‘জাতীয়তাবাদ, গণতন্ত্র ও অর্থনৈতিক মুক্তি’’-র নামে জাতীয় যুব সংহতি প্রতিষ্ঠা করেন। সংগঠনটি প্রতিষ্ঠার পর, মিয়া মোহাম্মদ শহীদ প্রথম সভাপতি হন এবং এ টি এম রফিককে প্রথম আহ্বায়ক নির্বাচিত করা হয়।

অগাস্ট ২০১৭ সালে, জাতীয় যুব সংহতির ২৫১ সদস্যবিশিষ্ট কেন্দ্রীয় পূর্ণাঙ্গ কমিটি অনুমোদিত হয়।

জানুয়ারি ২০২১ সালে, জাতীয় যুব সংহতির কেন্দ্রীয় আহ্বায়ক কমিটি ঘোষণা করা হয়।

অক্টোবর ২০২১ সালে, নারায়ণগঞ্জ জেলা ও নারায়ণগঞ্জ মহানগর শাখার জাতীয় যুব সংহতির কমিটি ঘোষণা করা হয়।

জুন ২০২২ সালে, বরিশাল মহানগর শাখার জাতীয় যুব সংহতির ৮১ সদস্যবিশিষ্ট আহ্বায়ক কমিটি গঠিত হয়।

মার্চ ২০২৩ সালে, জাতীয় যুব সংহতির এক মতবিনিময় সভা অনুষ্ঠিত হয়।

মে ২০২৩ সালে, গাজীপুর সদর উপজেলা শাখার জাতীয় যুব সংহতির পূর্ণাঙ্গ কমিটি ঘোষণা করা হয়।

জুন ২০২৩ সালে, এইচ এম শাহরিয়ার আসিফ জাতীয় যুব সংহতির সভাপতি নির্বাচিত হন এবং আহাদ ইউ চৌধুরী শাহীন সাধারণ সম্পাদক পদে দায়িত্ব গ্রহণ করেন।

২০২৪ সালে, জাতীয় যুব সংহতির কেন্দ্রীয় কমিটি রংপুর মহানগর শাখার ১১৯ সদস্যবিশিষ্ট আহ্বায়ক কমিটি অনুমোদন দেয় এবং পূর্ববর্তী কমিটি বিলুপ্ত ঘোষণা করা হয়।

## তথ্যসূত্র

বিষয়শ্রেণী:বাংলাদেশের রাজনৈতিক দল
জাতীয় স্বেচ্ছাসেবক পার্টি

**জাতীয় স্বেচ্ছাসেবক পার্টি** হলো জাতীয় পার্টি (এরশাদ)-এর স্বেচ্ছাসেবী শাখা।

## ইতিহাস
১৯৮৩ সালের ৬ মে, তখনকার বাংলাদেশের শাসক হুসেইন মুহাম্মদ এরশাদ *বাংলাদেশি জাতীয়তাবাদ, গণতন্ত্র, স্বেচ্ছাসেবী কার্যক্রম, অর্থনৈতিক মুক্তি ও ইসলামি মূল্যবোধের* নামে জাতীয় স্বেচ্ছাসেবক পার্টি প্রতিষ্ঠা করেন।

২০১৪ সালের মে মাসে, স্বেচ্ছাসেবক পার্টির ১৬১ সদস্যবিশিষ্ট আহ্বায়ক কমিটি গঠিত হয়।

২০২০ সালের আগস্ট মাসে, গোলাম মোহাম্মদ কাদের জাতীয় স্বেচ্ছাসেবক পার্টির ১৬৫ সদস্যবিশিষ্ট কেন্দ্রীয় নির্বাহী কমিটির অনুমোদন দেন। এতে লিয়াকত হোসেন খোকাকে সভাপতি এবং মো. বেলাল হোসেনকে সাধারণ সম্পাদক করা হয়।

২০২৪ সালের এপ্রিল মাসে, স্বেচ্ছাসেবক পার্টির নতুন আহ্বায়ক কমিটি অনুমোদন করা হয়।

## তথ্যসূত্র

বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:জাতীয় পার্টি (এরশাদ)
বিষয়শ্রেণী:বাংলাদেশের স্বেচ্ছাসেবী সংগঠন
নাতাশা বার্গিয়াস

**নাতাশা জেন বার্গিয়াস** (জন্ম ৮ জুন ১৯৭১) হলেন একজন অস্ট্রেলীয় প্রাক্তন বাস্কেটবল খেলোয়াড়, যিনি পশ্চিম অস্ট্রেলিয়ার পোর্ট হেডল্যান্ডে জন্মগ্রহণ করেন।

তিনি ১৯৮৮ থেকে ১৯৯৮ সাল পর্যন্ত জাতীয় মহিলা বাস্কেটবল লিগে পার্থ ব্রেকার্সের হয়ে মোট ১৭৭টি খেলায় অংশগ্রহণ করেছেন। 

তিনি ১৯৮৯ সালে স্পেনের বিলবাওতে অনুষ্ঠিত এফআইবিএ অনূর্ধ্ব-১৯ বিশ্ব মহিলা চ্যাম্পিয়নশিপে ব্রোঞ্জ পদক জয়ী অস্ট্রেলীয় দলের অংশ ছিলেন। 

১৩ সেপ্টেম্বর ২০০০ তারিখে, বাস্কেটবলে কৃতিত্বের জন্য তাকে অস্ট্রেলিয়ান স্পোর্টস মেডেল প্রদান করা হয়।  ২০১৩ সালের সেপ্টেম্বরে, তাকে ২৫ বছরের স্টেট বাস্কেটবল লিগ (এসবিএল) অল স্টার দলে স্থান দেওয়া হয়েছিল। 

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রীড়া পদক বিজয়ী
বিষয়শ্রেণী:অস্ট্রেলীয় নারী বাস্কেটবল খেলোয়াড়
বসাক (পদবি)

**বসাক** () হচ্ছে একটা বাঙালি জাতিগত পদবী, যা ভারতের পশ্চিমবঙ্গ, ঝাড়খন্ড, আসাম, ত্রিপুরা রাজ্য এবং বাংলাদেশের বাঙালি হিন্দুদের মধ্যে পাওয়া যায়। বাঙালি উচ্চ শ্রেণীর তাঁতি সম্প্রদায় এই পদবী ব্যবহার করেন।

## ভৌগোলিক নিবাস
২০১৪ সালের পরিসংখ্যান অনুযায়ী, ৫৮.৫ শতাংশ বসাকরা ভারতবর্ষে এবং ৩০.১% বাংলাদেশে বসবাস করেন। ভারতবর্ষে এই পদবীর অধিক ব্যবহার জাতীয় গড়ের চেয়ে বেশি ছিল।
*পশ্চিমবঙ্গ (1: ৭১৭)
*ত্রিপুরা (1: ১৩৩৪)

## উল্লেখযোগ্য ব্যক্তিবর্গ
* সুবিমল বসাক	
* গৌরদাস বসাক
* নিতাই চন্দ্র বসাক
* অরুণ কুমার বসাক
* ঝর্ণা বসাক
* সৌমেন বসাক
* বীরেন্দ্র বসাক
* বীরেন কুমার বসাক
* ননী বসাক
* শ্যামল বসাক
* কৃষ্ণলাল বসাক
* বিজয় কুমার বসাক

## তথ্যসূত্র

বিষয়শ্রেণী:Surnames of Indian origin
বিষয়শ্রেণী:Bengali Hindu surnames
কাসবাহ মসজিদ, তানজাহ

**কাসবাহ মসজিদ** (আরবি: جامع القصبة) হলো মরক্কোর তানজাহে অবস্থিত একটি মসজিদ এবং তানজাহের পুরাতন শহর (মদিনা) এর ঐতিহাসিক রাজকীয় দুর্গ (কাসবাহ) এর প্রধান মসজিদ (জামে মসজিদ)। এটি ১৭ শতকের শেষের দিকে নির্মিত হয়।

## ইতিহাস
বাম|থাম্ব| মসজিদের প্রবেশদ্বার
১৬৮৪ সালে ইংরেজরা শহরটি খালি করে মরক্কো কর্তৃক পুনরুদ্ধারের ঠিক পরেই টাঙ্গিয়ারের কাসবা (দুর্গ) নির্মিত হয়। মরক্কোর সুলতান মৌলে ইসমাইল শহরের পুনর্বাসনে সহায়তা করেন এবং এর পুনর্গঠনের দায়িত্ব দেন, যার তত্ত্বাবধান করেন এর নতুন গভর্নর আলী ইবনে আবদুল্লাহ এরিফি। ইংরেজরা চলে যাওয়ার আগে শহরের দুর্গগুলি ধ্বংস করে দেওয়ার ফলে শহরের প্রতিরক্ষা প্রায় সম্পূর্ণরূপে পুনর্নির্মাণ করতে হয়েছিল। এই পুনর্গঠনের একটি অংশ ছিল মরোক্কোর সরকারের ক্ষমতার আসন প্রতিষ্ঠা করা, যা একটি স্বয়ংসম্পূর্ণ সুরক্ষিত জেলা কাসবাহ (অন্যান্য ঐতিহ্যবাহী মরক্কোর শহরগুলির মতো) এর মধ্যে অবস্থিত। এই জেলার নিজস্ব দেয়াল ছিল এবং এর মধ্যে ছিল গভর্নরের বাসভবন সহ কাসবাহ প্রাসাদ, একটি কোষাগার, একটি আদালত, কারাগার, আস্তাবল, সামরিক বাহিনীর জন্য আবাসিক কোয়ার্টার, একটি প্যারেড গ্রাউন্ড বা মেচোয়ার এবং মসজিদ।

১৭ শতকের শেষের দিকে মৌলে ইসমাইলের রাজত্বকালে আলি এরিফি তানজাহের কাসবাহ মসজিদটি নির্মাণ করেন। এরিফি আরও দক্ষিণে শহরের গ্র্যান্ড মসজিদ পুনর্নির্মাণের জন্যও দায়ী ছিলেন। এরিফির নাতি আহমেদ মসজিদটি সম্প্রসারণ করেন, যিনি এর মিনার এবং অলঙ্কৃত প্রবেশদ্বারটি যুক্ত করেন। ১৮৫৯ থেকে ১৮৭৩ সালের মধ্যে শাসনকারী সুলতান মুহাম্মদ ইবনে আবদুর রহমান (চতুর্থ মোহাম্মদ) এর আমলে এর নামাজ কক্ষ সম্প্রসারিত হয়। ১৮৮৯ সালের দিকে সুলতান প্রথম মৌলে হাসানের সফরের জন্য এটি পুনরুদ্ধার করা হয়। ১৯২১ সালে এই অঞ্চলের ধর্মীয় ভিত্তির (হাবুস) দায়িত্বে থাকা কর্মকর্তা মসজিদটি পুনরুদ্ধার করেন কিন্তু নতুন রঙ ব্যবহার করে এর মূল সাজসজ্জার বেশিরভাগ অংশ ঢেকে দেন। সাম্প্রতিক বছরগুলিতে ২০১৫ সালের দিকে সম্পন্ন সংস্কারের সময় এই আড়ালের কিছু অংশ পরিষ্কার করা হয়েছে।

## বিবরণ
থাম্ব|মদিনার ছাদ থেকে দেখা মসজিদের মিনার
মসজিদটি কাসবাহর (বর্তমানে একটি জাদুঘর) প্রাসাদ কমপ্লেক্সের সংলগ্ন, যা এর দক্ষিণে অবস্থিত। মসজিদটির ভেতরের অংশ তুলনামূলকভাবে সমতল। এতে সাদা দেয়াল এবং সাদা মুরিশ খিলানগুলির সারি (অনেক মরক্কোর মসজিদের মতো) রয়েছে। এর একটি প্রায় সমতল *[[মিহরাব]]* (নামাজের দিকের প্রতীক হিসেবে কুলুঙ্গি বা খিলানযুক্ত অ্যালকোভ) রয়েছে এবং এর ছোট আয়তাকার উঠোনটি আকাশের দিকে খোলা নয় বরং ছাদযুক্ত। এর সবচেয়ে বিশিষ্ট উপাদানগুলি বাইরের দিকে রয়েছে। প্রবেশপথটি ইবনে আব্বু স্ট্রিটে (জাদুঘর/ প্রাসাদের প্রবেশপথের কাছে একটি গলি) অবস্থিত। এই স্থানে রাস্তাটি ঢেকে রাখা একটি ছোট খিলানযুক্ত পথের নীচে অবস্থিত। মুরিশ খিলানের মতো আকৃতির এই প্রবেশপথটি সাধারণ বিকিরণকারী জ্যামিতিক নকশা দিয়ে সজ্জিত, যার খালি স্থানগুলি রঙিন *জেলিফিশ* টাইলওয়ার্ক দিয়ে পূর্ণ। প্রবেশপথের উপরে অবস্থিত মিনারটি অষ্টভুজাকার খাদ (অধিকাংশ মরক্কোর মিনারের মতো বর্গাকার খাদের পরিবর্তে) এবং এর অলংকরণের জন্য উল্লেখযোগ্য। এর সম্মুখভাগ অলঙ্কৃত অন্ধ খিলান দিয়ে সজ্জিত, আবার বহু রঙের *জেলিলজ* টাইলওয়ার্ক এবং *সেবকা* জ্যামিতিক মোটিফের প্যানেল দিয়ে পূর্ণ।

## আরও দেখুন

* তানজাহের বড় মসজিদ
* মরক্কোর মসজিদের তালিকা

## তথ্যসূত্র

## বহিঃসংযোগ

* *আর্চনেটে* *[https://archnet.org/sites/8464 জামি' আল-কাসবা]* (আরও ছবি সহ)

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মরক্কোর মসজিদ
বিষয়শ্রেণী:মরক্কোর দর্শনীয় স্থান
সিন পিয়ান

**সিন পিয়ান ''বা'' কিং বেরিং**  একজন আরাকানী নেতা যিনি আরাকান রাজ্য বর্মী সাম্রাজ্য কর্তৃক ১৭৮৪ সালে দখলে করে নেওয়ার পর তা উদ্ধারের জন্য আমৃত্যু যোদ্ধে লিপ্ত লিছেন। তিনি ইংরেজদের নথি-পত্রে কিং বেরিং নামে পরিচিত।

## সংগ্রাম
### ১৮১১
১৮১১ সালে মে মাসে তিনি ৩ হাজার বিদ্রোহী যোদ্ধা নিয়ে নাফ নদী অতিক্রম করে আতর্কিত হামলা চালিয়ে উত্তর আরাকানের মংডু শহর নিজ দখলে নিতে সক্ষম হন। ১৮১১ সালে জুন মাসের ভিতর আরাকানের রাজধানী ম্রোহং ছাড়া বাকি এলাকা সিন পিয়ান নিজের দখলে নিয়ে আসেন। এসময় তার গোলাবারুদ নিঃশেষ হয়ে যায় এবং তিনি তৎকালীন বাংলার কোম্পানি সরকারে র নিকট সাহায্যের আবেদন করেন,কিন্তু কোম্পানি গভর্ণর  লর্ড মিন্টো তা প্রত্যাকান করে।শেষমেষ পরাজিত সিন পিয়ান কক্সবাজার এলাকায় ফিরে আসে।
### ১৮১২
১৮১২ সালে জুন মাসে তিনি ৬ হাজার যোদ্ধা নিয়ে মংডু এবং পার্শ্ববর্তী এলাকা জয় করে কিন্তু কোম্পানি এবং বর্মী সাম্রাজ্যের ষড়যন্ত্রে তার বাহিনী মারাত্নকভাবে পরাজয় বরণ করে। সিন পিয়ান এবং তার কিছু অনুসারি পালিয়ে আসতে সক্ষম হলেও তাদের দরিয়ে দেওয়ার জন্য নুন্যতম ১ থেকে ৫ হাজার টাকা পুরস্কার পক্ষান্তরে তাদের সাহায্য করলে কঠিন শাস্তি ঘোষনা করা হয়। আরাকানী রাখাইন এবং রোহাঙ্গীরা তা প্রত্যাকান করে এবং তাদের সর্দারদের সাহায্য অব্যহত রাখে
### ১৮১৪
১৮১২ সালে নভম্বর মাসে তিনি কক্সবাজার এলাকায় তার ঘাটি বসান কিন্তু কোম্পানি সরকার তাকে তাড়িয়ে দেয় এবং তিনি পলিয়ে গিয়ে মংডুর নিকটে তার শোষ ঘাটি স্থাপন করে তার অনুসারিদের সংবেত করে আরাকানের মংডু, বুতিডং, রতিডং দখল করে কলাদান নদী পর্যন্ত অগ্রসর হয়ে শেষ বারের মত যুদ্ধে অবতীর্ণ হন এবং বর্মী বাহিনীর নিকট পরাজিত হয়ে কক্সবাজার এলাকায় আশ্রয় গ্রহণ করেন
## মৃত্যু
দীর্ঘদিন বনে-জঙ্গলে পালিয়ে ঘোরে বেড়ানোর পর ১৮১৫ সালের ২৫ জানুয়ারি কক্সবাজারের পাহাড়ি এলাকাই শেষ নিশ্বাস ত্যাগ করেন।

## তথ্যসূত্র

বিষয়শ্রেণী:মিয়ানমারের বিদ্রোহী গোষ্ঠী
বিষয়শ্রেণী:মিয়ানমারের অভ্যন্তরীণ সংঘাত
বিষয়শ্রেণী:রাখাইন
বিষয়শ্রেণী:রোহিঙ্গা
বিষয়শ্রেণী:আরাকান
বর্মী সাম্রাজ্য
বিষয়শ্রেণী:ম্রাউক উ রাজ্য
এরিল হোমবার্গ

**এরিল ম্যাক্সিন হোমবার্গ** (১৬ অক্টোবর ১৯৩৬ - ১৬ ডিসেম্বর ২০১৭) ছিলেন একজন অস্ট্রেলীয় মহিলা বাস্কেটবল খেলোয়াড়।

## জীবনী
হোমবার্গ বাস্কেটবলে দক্ষিণ অস্ট্রেলিয়ার প্রতিনিধিত্ব করেছিলেন। তিনি ১৯৫৭ সালে ব্রাজিল আয়োজিত এফআইবিএ বিশ্ব মহিলা চ্যাম্পিয়নশিপে অস্ট্রেলীয় দলের হয়ে প্রতিটি ম্যাচে খেলেছিলেন।

## ব্যক্তিগত জীবন
তিনি জন ড্রেনানকে বিয়ে করেন, যিনি একজন দক্ষিণ অস্ট্রেলীয় ক্রিকেটার ছিলেন এবং ১৯৫০-এর দশকে অস্ট্রেলীয় দলের সাথে নিউজিল্যান্ড এবং দক্ষিণ আফ্রিকা সফর করেছিলেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:দক্ষিণ অস্ট্রেলিয়ার নারী ক্রীড়াবিদ
বিষয়শ্রেণী:অস্ট্রেলীয় নারী বাস্কেটবল খেলোয়াড়
বিষয়শ্রেণী:২০শ শতাব্দীর অস্ট্রেলীয় নারী ক্রীড়াবিদ
বিষয়শ্রেণী:অ্যাডিলেডের বাস্কেটবল খেলোয়াড়
প্যাট্রিসিয়া হোবান

**প্যাট্রিসিয়া ক্যারল (প্যাট) হোবান** (জন্ম: ১৬ অক্টোবর ১৯৩২) একজন প্রাক্তন অস্ট্রেলীয় মহিলা বাস্কেটবল খেলোয়াড়।

তিনি ১৯৫৭ সালে ব্রাজিল আয়োজিত এফআইবিএ বিশ্ব মহিলা চ্যাম্পিয়নশিপে অস্ট্রেলিয়ার জাতীয় মহিলা বাস্কেটবল দলের হয়ে খেলেছিলেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ অস্ট্রেলিয়ার নারী ক্রীড়াবিদ
বিষয়শ্রেণী:অস্ট্রেলীয় নারী বাস্কেটবল খেলোয়াড়
বিষয়শ্রেণী:অ্যাডিলেডের বাস্কেটবল খেলোয়াড়
বিষয়শ্রেণী:২০শ শতাব্দীর অস্ট্রেলীয় নারী ক্রীড়াবিদ
দ্য লেয়ার্ড ও ড্রাম

**দ্য লেয়ার্ড ও ড্রাম** (রাউড ২৪৭, চাইল্ড ২৩৬) একটি ইংরেজি ভাষার লোকগীতি, যা স্কটল্যান্ডে তৈরি হয়েছে। ফ্রান্সিস জেমস চাইল্ড ছয়টি সংস্করণ সংগ্রহ করেছিলেন, যেগুলি *এ* থেকে *এফ* পর্যন্ত চিহ্নিত ছিল। এগুলি মাগ্রেট কাউটসের সঙ্গে আলেকজান্ডার আর্ভিনের বিবাহ এবং প্রেমের কাহিনী অবলম্বনে রচিত। যদিও ব্যালাডে বর্ণিত ঘটনা ১৬০০ সালের শেষের দিকে ঘটেছিল, তবে ব্যালাডের প্রথম সংস্করণ ১৮০০ সালের প্রথম দিকে রচিত হয়।

## সারসংক্ষেপ
ড্রামের লর্ড একটি মেষপালক কন্যাকে বিয়ে করার জন্য যায়। কন্যাটি লর্ডকে বিশ্বাস করে না, কিন্তু তাকে নিজের পিতার কাছে পাঠায়। পিতা বিবাহে সম্মতি দেয়। লর্ডের ভাই দাবি করে যে এই বিবাহ পরিবারের জন্য লজ্জাজনক। লর্ড বলে যে তার ভাই টাকা ব্যয় করার জন্য স্ত্রীকে বিয়ে করেছে, এবং লর্ড কাজ করতে ও জয় করতে বিয়ে করেছে; ভাইয়ের স্ত্রী উচ্চ বংশোদ্ভূত, এবং সে তার সঙ্গে খারাপভাবে আচরণ করে। যখন তারা বিছানায় শুয়ে পড়ে, মেষপালক মেয়েটি বলে যে তারা এখন সমান। একবার তারা কবরে শুয়ে পড়লে, কেউ তাদের মৃতদেহ আলাদা করতে পারবে না।

## তথ্যসূত্র


## বাহ্যিক সংযোগ
*''দ্য লেয়ার্ড ও ড্রাম''

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা
দ্য লেইলি ওয়ার্ম অ্যান্ড দ্য ম্যাক্রেল অফ দ্য সি

**দ্য লেইলি ওয়ার্ম অ্যান্ড দ্য ম্যাক্রেল অব দ্য সি** (রাউড ৩৯৬৮, চাইল্ড ৩৬) একটি ইংরেজি ভাষার লোকগীতি। 'ম্যাক্রেল' হল 'ম্যাকারেল' মাছের একটি পুরাতন বানান, এবং শিরোনাম উভয়ভাবে লেখা যেতে পারে।

## সারসংক্ষেপ
এক যুবক, যাকে একটি লেইলি (বিকৃত বা ঘৃণ্য) কীটে রূপান্তরিত করা হয়েছে, সে তার নিজের গল্প বলে: তার বাবা একটি দুষ্ট মহিলাকে বিয়ে করেছিল যে তার সৎমা ছিল। সেই সৎমা জাদুবলে তাকে একটি কীট ও তার বোনকে একটি ম্যাকারেল মাছে পরিণত করেছে। বোন প্রতি শনিবার যুবকের চুল আঁচড়াত। যুবক সাতজন নাইটকে হত্যা করেছে, এবং যার সঙ্গে সে কথা বলছে সে যদি তার বাবা না হয়, তবে সে অষ্টম হবে।

তার বাবা সৎমাকে ডেকে পাঠায়, সৎমা দাবি করে যে তার সন্তানরা রাজদরবারে আছে। বাবা সৎমাকে নির্দেশ দেয় তার রূপার ছড়ি ব্যবহার করে তার ছেলেকে আগের রূপে ফেরাতে এবং তারপর তার জাদুর শিঙ্গা বাজিয়ে মাছকে ডাকতে। তবে মেয়ে সাবধানতা অবলম্বন করে যাতে সৎমা তাকে আবার রূপান্তরিত করতে না পারে।

তার বাবা সৎমাকে আগুনে পুড়িয়ে মারে।

## মোটিফ
এই ব্যালাডে "দ্য লেইডলি ওয়ার্ম অব স্পিন্ডলস্টোন হিউ", "কেম্প ওউইন", এবং "অ্যালিসন গ্রস"-এর সঙ্গে মিল রয়েছে, তবে এটি একটি স্বতন্ত্র ও ঐতিহ্যবাহী কাহিনী, যা সাহিত্যিক প্রভাব মুক্ত।

"অ্যালিসন গ্রস"-এ মেয়েটি মানুষের রূপ ধরে চুল আঁচড়াতে পারে, কারণ সে তখনো মানব রূপে ছিল; ফ্রান্সিস জেমস চাইল্ড বিশ্বাস করতেন যে মূল কাহিনির সেই অংশ হারিয়ে গেছে, যেখানে সে সপ্তাহের কিছু সময়ের জন্য মানব রূপ নিতে পারত।

এই গল্পে শিঙ্গার একটি যৌক্তিক ভূমিকা রয়েছে, যা "অ্যালিসন গ্রস"-এ অনুপস্থিত। কাহিনির মোড় অনুযায়ী মেয়েটি সৎমাকে এড়াতে চায়, তবে এতে সে চিরকাল মাছ রয়ে যায়; চাইল্ড মনে করেন, এখানেও কাহিনির কিছু অংশ হারিয়ে গেছে।

## আরও দেখুন
*চাইল্ড ব্যালাডের তালিকা
*দ্য লেইডলি ওয়ার্ম অব স্পিন্ডলস্টোন হিউ

## তথ্যসূত্র

## বাহ্যিক সংযোগ
*দ্য লেইলি ওয়ার্ম অ্যান্ড দ্য ম্যাকরেল অব দ্য সি

বিষয়শ্রেণী:চাইল্ডের লোকগাথা
বিষয়শ্রেণী:রূপান্তরের গল্প
বিষয়শ্রেণী:স্ত্রীর দ্বারা স্বামীর হত্যার গল্প
বিষয়শ্রেণী:গানের বছর অজানা
বিষয়শ্রেণী:মাছ সম্পর্কে গান
ব্রুস ফ্লিক

**চার্লস ব্রুস ফ্লিক** (১৭ আগস্ট ১৯৩৩ &#x2013; ২৬ অক্টোবর ২০২১) একজন অস্ট্রেলীয় বাস্কেটবল খেলোয়াড় ছিলেন। তিনি ১৯৫৬ গ্রীষ্মকালীন অলিম্পিকে পুরুষদের টুর্নামেন্টে অংশগ্রহণ করেছিলেন।

## তথ্যসূত্র

## বহিঃসংযোগ

বিষয়শ্রেণী:১৯৩৩-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:অস্ট্রেলীয় পুরুষ বাস্কেটবল খেলোয়াড়
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:সিডনির বাস্কেটবল খেলোয়াড়
বিষয়শ্রেণী:১৯৫৬ গ্রীষ্মকালীন অলিম্পিকের বাস্কেটবল খেলোয়াড়
বিষয়শ্রেণী:অস্ট্রেলিয়ার অলিম্পিক বাস্কেটবল খেলোয়াড়
ডিম্পি গাঙ্গুলি

**সৌমশ্রী গাঙ্গুলি রায়** (জন্ম: ২৫ জুলাই ১৯৮৫), যিনি পেশাগতভাবে **ডিম্পি গাঙ্গুলি** নামে পরিচিত, একজন ভারতীয় মডেল এবং টেলিভিশন ব্যক্তিত্ব।

## জীবনের প্রথমার্ধ
ডিম্পি আসল নাম সৌমশ্রী গাঙ্গুলি। ডিম্পি ছিল তার ডাকনাম। তিনি বাঙালি পরিবারের সদস্য। তার বাবার নাম শৈবাল গাঙ্গুলি এবং মাতার নাম সুস্মিতা গাঙ্গুলি। ডিম্পি ২০০৯ সালে স্কটিশ চার্চ কলেজ থেকে ইংরেজি সাহিত্যে সম্মান ডিগ্রি অর্জন করেন।

## ব্যক্তিগত জীবন
২০১০ সালে, ডিম্পি গাঙ্গুলী ইমাজিন টিভির স্বয়ম্বর রিয়েলিটি শো *রাহুল দুলহানিয়া লে যায়েঙ্গে* -তে বিজেপি নেতা প্রমোদ মহাজনের ছেলে রাহুল মহাজনকে বিয়ে করেন।  পরে গাঙ্গুলি পারিবারিক সহিংসতা এবং শারীরিক নির্যাতনের অভিযোগ এনে বিবাহবিচ্ছেদের আবেদন করেছিলেন।  অবশেষে ২০১৫ সালের ফেব্রুয়ারিতে এই দম্পতির বিবাহবিচ্ছেদ ঘটে। 

২০১৫ সালের নভেম্বরে, গাঙ্গুলি দুবাই অধিবাসী ব্যবসায়ী রোহিত রায়কে বিয়ে করেন।  ২০১৬ সালের ২০ জুন তাদের মেয়ে রেয়ানার জন্ম হয়।  ২০২০ সালে, গাঙ্গুলি আর্যন নামের একটি পুত্র সন্তানের জন্ম দেন।  গাঙ্গুলি ২৭ জুলাই ২০২২ তারিখে দ্বিতীয় পুত্র রিশানের জন্ম দেন। 

## কর্মজীবন
তিনি ভারতের সৌন্দর্য প্রতিযোগিতা, *গ্ল্যাডর‍্যাগস মেগা মডেল ম্যানহান্ট* ২০০৯-এর একজন প্রতিযোগী ছিলেন।  ২০০৭ সালে সৌন্দর্য প্রতিযোগিতা *সানন্দা তিলোত্তমায়* ডিম্পি তৃতীয় স্থান অধিকার করেছিলেন। 

২০১৪ সালে, তিনি টেলিভিশন রিয়েলিটি শো  *[[বিগ বস হাল্লা বোল|"বিগ বস হাল্লা বোল"]]* -এ অংশগ্রহণ করেছিলেন।  ২০১৫  সালের ৩১ জানুয়ারী তারিখে তিনি অনুষ্ঠান থেকে বাদ পরেন। 

## টেলিভিশন

## তথ্যসূত্র

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:১৯৮৫-এ জন্ম
বিষয়শ্রেণী:কলকাতার নারী মডেল
বিষয়শ্রেণী:জীবিত ব্যক্তি
লাভিনিয়া ক্রিস্টাল

**লাভিনিয়া ক্রিস্টাল** (জন্ম ৫ মার্চ ১৯৮৯ অস্ট্রেলিয়ার ক্যাম্পারডাউনে ) হলেন অস্ট্রেলীয় একজন আলপাইন স্কিয়ার। তিনি ২০১৪ শীতকালীন অলিম্পিকে অস্ট্রেলিয়ার হয়ে আলপাইন স্কিইং ইভেন্টে প্রতিদ্বন্দ্বিতা করেছিলেন।  ক্রিস্টাল অ্যাসচাম স্কুলে পড়াশোনা করেছেন।

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
বিষয়শ্রেণী:নিউ সাউথ ওয়েলসের নারী ক্রীড়াবিদ
বিষয়শ্রেণী:অস্ট্রেলিয়ার অলিম্পিক আলপাইন স্কিয়ার
বিষয়শ্রেণী:২০১৪ শীতকালীন অলিম্পিকের আলপাইন স্কিয়ার
বিষয়শ্রেণী:অস্ট্রেলীয় মহিলা আলপাইন স্কিয়ার
লেডি অব দ্য আইল্যান্ড

"**লেডি অব দ্য আইল্যান্ড**" হল ১৯৬০-এর দশকের শেষের দিকে গ্রাহাম ন্যাশ রচিত একটি লোক গান। গানটি ক্রসবি, স্টিলস অ্যান্ড ন্যাশ ব্যাণ্ডের স্বনামে আত্মপ্রকাশকারী অ্যালবামে অন্তর্ভুক্ত হয়েছে এবং সমালোচকদের দ্বারা প্রশংসিত হয়েছে। এই গানটি উল্লেখযোগ্য কারণ এটি লোকসংগীত শিল্পী জোনি মিচেল দ্বারা অনুপ্রাণিত, মিচেল সে সময় ন্যাশের সঙ্গে রোমান্টিক সম্পর্কে ছিলেন। এটি ছিল ব্যান্ডের অভিষেক অ্যালবামের একমাত্র গান যা তাদের উডস্টক পারফরম্যান্সে পরিবেশিত হয়নি।

ন্যাশ যখন দ্য হলিজ ব্যান্ডের সদস্য ছিলেন, তখন তিমি এই গানটি লিখেছিলেন। কিন্তু এটিকে খুব ব্যক্তিগত মনে করে ব্যান্ড গানটি প্রত্যাখ্যান করে। হলিজ ব্যান্ড ন্যাশের আরেকটি গান "মারাকেশ এক্সপ্রেস"ও প্রত্যাখ্যান করেছিল, যা ন্যাশকে ১৯৬৮ সালে ব্যান্ডটি ছেড়ে যেতে প্রভাবিত করে। (সূত্র: "ডিক ক্লার্ক'স ২৫ ইয়ার্স অব রক অ্যান্ড রোল" (১৯৮১))

## পারফর্মার
*গ্রাহাম ন্যাশ – প্রধান কণ্ঠ, সঙ্গীত কণ্ঠ, অ্যাকুস্টিক গিটার
*ডেভিড ক্রসবি – সঙ্গীত কণ্ঠ

## তথ্যসূত্র

বিষয়শ্রেণী:ক্রসবি, স্টিলস, ন্যাশ অ্যান্ড ইয়াং-এর গান
বিষয়শ্রেণী:১৯৬৯-এর গান
বিষয়শ্রেণী:গ্রাহাম ন্যাশের লেখা গান
আল-আনোয়ার মসজিদ

**আল-আনোয়ার মসজিদ** (আরবি: جامع الأنوار; আমাজিগ: ⵎⴻⵣⴳⵉⴷⴰ ⵍⴰⵏⵡⴰⵔ), পূর্বে **শেখদের মসজিদ** নামেও পরিচিত ছিল (আরবি: جامع الأشياخ    , "প্রধানদের মসজিদ"), ছিল মরক্কোর ফেসের প্রাচীনতম মসজিদ। নবম শতাব্দীর গোড়ার দিকে প্রথম ইদ্রিস যখন শহরটি প্রতিষ্ঠা করেছিলেন, ঠিক সেই সময়েই এটি প্রতিষ্ঠা করেছিলেন। এটি বর্তমান আন্দালুসীয় মসজিদের সামান্য উত্তর-পূর্বে অবস্থিত ছিল, যা এই এলাকার প্রধান মসজিদ হিসেবে এটিকে ছাড়িয়ে গিয়েছিল। বর্তমানে মসজিদের কেবলমাত্র ধ্বংসাবশেষ টিকে আছে।

## ইতিহাস
মসজিদটি ছিল প্রথম ইদ্রিস কর্তৃক ৮০৮ খ্রিস্টাব্দে প্রতিষ্ঠিত প্রথম মসজিদ। (কিছু বর্ণনা অনুসারে এটি ফেজের প্রতিষ্ঠার সাল। অন্যরা একে একটু আগে ৭৮৯ সাল বলে মনে করেন, যার অর্থ মসজিদটি এই সময়েও প্রতিষ্ঠিত হতে পারে।) তিনি *মদিনাত ফাস* প্রতিষ্ঠা করেন, যা ফেসে পরিণত হওয়ার প্রথম শহর। এটি বর্তমানে আন্দালুস বা 'আদৌয়া কোয়ার্টারকে (বৌ খরারেব নদীর পূর্ব তীরে) কেন্দ্র করে অবস্থিত। মসজিদটি একটি কূপের পাশে নির্মিত হয় যেখানে ইদ্রিসের সাথে মিত্র বারবার উপজাতির শেখরা (প্রধানরা) তাদের সভা করতেন (তাই এর নাম ছিল "শেখদের মসজিদ")। এর কোন মিনার ছিল না এবং এর কোন বিশেষ স্মৃতিস্তম্ভ ছিল না। প্রথম ইদ্রিস কখনো কখনো "আল-আনোয়ার" নামটিও ব্যবহার করতেন। তাই মসজিদটির নামকরণও এই নামেই করা হয়েছিল।

৮৫৯-৮৬০ সালে নিকটবর্তী স্থানে প্রতিষ্ঠিত আন্দালুসীয় মসজিদটি অবশেষে মসজিদটিকে ঢেকে ফেলে এবং আচ্ছন্ন করে ফেলে, যা দ্রুত তুলনামূলকভাবে আদিম প্রাথমিক ইদ্রিসীয় মসজিদের চেয়ে বড় হয়ে ওঠে। ৯৩৩ সালে ফাতেমীয়দের পক্ষ থেকে ফেসের গভর্নর হামিদ ইবনে হামদান আল-হামদানীর আদেশে *[[খুতবা|খুৎবা]]* (শুক্রবারের খুতবা) শেখদের মসজিদ থেকে আন্দালুসীয় মসজিদে স্থানান্তরিত করা হয়, যার ফলে পরবর্তী মসজিদটিকে জেলার প্রধান মসজিদ হিসেবে চিহ্নিত করা হয়। (একই সময়ে নদীর বিপরীত তীরে *খুৎবা* শরীফ মসজিদ দ্বিতীয় ইদ্রিসের পরবর্তী জাওইয়া থেকে কারাউইয়িন মসজিদে স্থানান্তরিত করা হয়েছিল।)

তারপর থেকে শতাব্দী ধরে শেখদের মসজিদটি কেবল একটি ছোট নামাজের স্থান হিসেবে টিকে আছে যা পরবর্তী মেরামতের মাধ্যমে উল্লেখযোগ্যভাবে পরিবর্তিত হয়েছে। আজও এই স্থানে একটি ছোটখাটো স্থাপনা টিকে আছে, তবে মূল মসজিদের কেবলমাত্র ধ্বংসাবশেষ এবং প্রত্নতাত্ত্বিক ধ্বংসাবশেষ টিকে আছে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মরক্কোর মসজিদ
বিষয়শ্রেণী:মরক্কোর দর্শনীয় স্থান
বিষয়শ্রেণী:৯ম শতাব্দীতে মরক্কোতে প্রতিষ্ঠিত
হিতেশ কুমারী

**হিতেশ কুমারী** (; জন্ম: ১৮ মার্চ ১৯৪২) উত্তরপ্রদেশের একজন অনগ্রসর নেতা। তিনি লোধি জাতির অন্তর্ভুক্ত। ১৯৮৫ সালে ভারতীয় জাতীয় কংগ্রেসের প্রতিনিধিত্ব করে তিনি বুলন্দশহর জেলার দেবাই নির্বাচনী এলাকা থেকে উত্তরপ্রদেশ বিধানসভার সদস্য নির্বাচিত হন। ১৯৮৮ সালে উত্তরপ্রদেশের মুখ্যমন্ত্রী এনডি তিওয়ারি তাকে জলসম্পদ মন্ত্রণালয়ের মন্ত্রী করেন। তিনি বুলন্দশহর জেলার দ্বিতীয় মহিলা বিধায়ক এবং জেলার প্রথম মহিলা মন্ত্রী ছিলেন। তিনি ভারতীয় কৃষি গবেষণা পরিষদের (কেন্দ্রীয় সরকার, কৃষি মন্ত্রণালয়) সদস্য নিযুক্ত হন। পরবর্তীতে তিনি ২০০৭ সালে সমাজবাদী পার্টিতে যোগ দেন। ২০১৫ সালে তিনি সমাজবাদী পার্টির মহিলা শাখার জাতীয় সাধারণ সম্পাদক নিযুক্ত হন। ২০২১ সালে জাতীয় সভাপতি অখিলেশ যাদব তাকে সমাজবাদী পার্টির প্রধান সংগঠনের জাতীয় সম্পাদক নিযুক্ত করেন।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের রাজ্য মন্ত্রিপরিষদের মন্ত্রী
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ১৯৮৫-১৯৮৯
বিষয়শ্রেণী:জীবিত ব্যক্তি
মেঘনা মালিক

**মেঘনা মালিক** একজন ভারতীয় অভিনেত্রী যিনি হিন্দি টেলিভিশন এবং চলচ্চিত্রে অভিনয় করেন। তিনি কালারস টিভির জনপ্রিয় অনুষ্ঠান *না আনা ইস দেস লাডো* -এর  আম্মাজি চরিত্রে অভিনয়ের জন্য সবচেয়ে বেশি পরিচিত।  এই ধারাবাহিক অনুষ্ঠানটি কন্যাশিশু হত্যা এবং নারীর বিরুদ্ধে অন্যান্য অত্যাচারের বিষয় নিয়ে আলোকপাত করেছিল। 

২০১৩ সালে, মালিক *ঝলক দিখলা জা*  নামক নৃত্য প্রতিযোগীতামূলক রিয়েলিটি শোতে অংশগ্রহণ করেছিলেন। ২০১৬ সালে, তিনি স্টার প্লাসের *দাহলিজ*  ধারাবাহিকে অভিনয় করেন। ২০১৭ সালে, তিনি কালারস টিভিতে *না আনা ইস দেস লাডো*  ধারাবাহিকের দ্বিতীয় মরসুম *লাডো ২ - বীরপুর কি মর্দানি* -তে পুনরায় আম্মাজির ভূমিকায়  অভিনয় করেছিলেন, তবে ২০১৮ সালের প্রথম দিকে তিনি অনুষ্ঠানটি ছেড়ে দেন। 

## প্রাথমিক জীবন এবং পরিবার
মেঘনা মালিকের জন্ম সোনিপতের একটি জাট পরিবারে এবং সেখানেই তিনি বড় হয়ে উঠেছেন। তার মা কমলেশ মালিক একজন অবসরপ্রাপ্ত কলেজ অধ্যক্ষ, অন্যদিকে তার বাবা রঘুবীর সিং মালিক (মৃত্যু ২০২০) ছিলেন একজন ইংরেজি অধ্যাপক। তার ছোট বোন মিমাংশা জি নিউজের একজন উপস্থাপিকা এবং প্রযোজক।  মেঘনা ইংরেজিতে স্নাতকোত্তর ডিগ্রি অর্জনের পর দিল্লিতে চলে আসেন, যেখানে তিনি ন্যাশনাল স্কুল অফ ড্রামা থেকে অভিনয়ের প্রশিক্ষন গ্রহন করেন এবং ১৯৯৭ সালে সেখান থেকে স্নাতক হন।  তিনি ২০০০ সাল থেকে মুম্বাইয়ের বাসিন্দা। 

মেঘনা ২০০০ সালে, নাট্য পরিচালক রাম গোপাল বাজাজের ছেলে এবং সঙ্গীত পরিচালক খেমচাঁদ প্রকাশের নাতি চলচ্চিত্র অভিনেতা রিজু বাজাজকে বিয়ে করেন। তার বোন, মিমাংশা মালিক, একজন টেলিভিশন সংবাদ উপস্থাপিকা এবং সাংবাদিক। 

## কেরিয়ার
মালিক কালারস টিভির টেলিভিশন ধারাবাহিক *না আনা ইস দেস লাডো* (২০০৯-১২) -তে আম্মাজির ভূমিকায় অভিনয় করে বিপুল জনপ্রিয়তা লাভ করেন। 

মেঘনা ''চলতে চলতে'', *কুছ না কহো,* এবং *[[তারে জমিন পর|তারে জমিন পার]]* সহ বেশ কয়েকটি চলচ্চিত্রে পার্শ্বচরিত্রে অভিনয় করেছেন।

২০১৭ সালে, তইনি *লাডো ২* ধারাবাহিকে পুনরায় আম্মাজির ভূমিকায় অভিনয়ের জন্য চুক্তিবদ্ধ করা হয়েছিলেন। তিনি ২০১৮ সালে অনুষ্ঠানটি ছেড়ে দেন, এবং সেই বছরেই অনুষ্ঠানটি বন্ধ হয়ে যায়। 

## চলচ্চিত্র তালিকা

### টেলিভিশন

### চলচ্চিত্র

### ওয়েব সিরিজ

## পুরস্কার

* ২০১০: গোল্ড অ্যাওয়ার্ডস - *নেতিবাচক চরিত্রে সেরা অভিনেত্রী (নারী)* - না আনা ইস দেস লাডো।
* ২০২২ : ৬৭তম ফিল্মফেয়ার পুরস্কার – সেরা সহ-অভিনেত্রী সাইনা (মনোনীত)

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:হরিয়ানার অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
অনুষ্কা সিং

**অনুষ্কা সিং**  (জন্ম: ৯ নভেম্বর ১৯৬৪)  একজন ভারতীয় মডেল এবং অভিনেত্রী যিনি হিন্দি টেলিভিশন ধারাবাহিকে এবং স্বল্পদৈর্ঘ্য চলচ্চিত্রে কাজ করেছেন।

অনুস্কা সিং ২০০৬ সালে ডিডি ন্যাশনালে সম্প্রচারিত ব্যারিস্টার রয় ধারাবাহিকের মাধ্যমে অভিনয় জগতে আত্মপ্রকাশ করেছিলেন। এরপর তিনবি বিবিধ ধারাবাহিকে অভিনয় করেছেন। তিনি সনি টিভির বিভিন্ন পর্বভিত্তিক ধারাবাহিক আহট, সি.আই.ডি এবং ক্রাইম প্যাট্রোলে বিভিন্ন ভূমিকায় অভিনয় করেছেন। ২০১০ সালে সাহারা ওয়ান টিভ চ্যানেলে সম্প্রচারিত *মাতা কি চৌকি* টিভি ধারাবাহিকে তিনি সবিতা বিষ্ণু নারায়ন চরিত্রে অভিনয় করেছিলেন। ২০১২ সালে তিনি কালারস টিভির বানী ইস্ক দা কলমা ধারাবাহিকে মিসেস সিং, স্টার প্লাসের অর্জুন ধারাবাহিকের ৮৫ তম পর্বে পুস্পা ছাবরিয়া এবং লাইফ ওকের দেবো কে দেব মহাদেব ধারাবাহিকে মহারানী সুমিত্রার ভূমিকায় অভিনয় করেছিলেন।

## টেলিভিশন

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:ভারতীয় নারী মডেল
বিষয়শ্রেণী:মুম্বইয়ের নারী মডেল
বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:মুম্বইয়ের অভিনেত্রী
লেডি ম্যাইসরি

**লেডি ম্যাইসরি** (রাউড ৪৫, চাইল্ড ৬৫), যা "**বনি সুজি ক্লেল্যান্ড**" নামেও পরিচিত, একটি ইংরেজি ভাষার লোকগান। এটি বিভিন্ন সংস্করণে বিদ্যমান।

## সারসংক্ষেপ
গল্পের নায়িকা—ম্যাইসরি, জ্যানেট, মার্জেরি, মার্জোরি, সুজি—গর্ভবতী হয় (কখনো কখনো অনেক স্কটিশ মনিবকে প্রত্যাখ্যান করার পর)। সে ঘোষণা করে যে সে তার (প্রায়শই ইংরেজ) প্রকৃত প্রেমিককে পরের অধিকারে সমর্পন করবে না। তার পরিবার তাকে পুড়িয়ে মারার সিদ্ধান্ত নেয়। এক তরুণ পরিচারক তার প্রেমিককে আনতে যায়, কিন্তু প্রেমিক দেরিতে এসে পৌঁছায়।

অনেক সংস্করণে প্রেমিক প্রতিশোধ নেওয়ার শপথ করে, প্রায়শই পুরো পরিবার বা আশেপাশের এলাকাগুলোর বিরুদ্ধে। কিছু সংস্করণে, সে প্রতিশোধ নেওয়ার পর তীর্থযাত্রী হওয়ার সংকল্প করে।

কিছু সংস্করণে, সে শোকে মারা যায় বা পাগল হয়ে যায়।

## প্রধান মোটিফ
অবৈধ সম্পর্কের জন্য মৃত্যুদণ্ডপ্রাপ্ত নারীর কাহিনি রোমান্স ও ব্যালাড-এ সাধারণ একটি মোটিফ। পরিচারকের যাত্রার বিবরণ ম্যাটি গ্রোভস গানে ব্যবহৃত বর্ণনার সাথে সাদৃশ্যপূর্ণ।

## কণ্ঠশিল্পী
* ক্যাথি ও ক্যারল ১৯৬৫ সালের স্বনামধন্য প্রথম অ্যালবামে গানটি পরিবেশন করেছেন।
* লেডি ম্যাইসরি তাদের ২০১৩ সালের *মে-ডে* অ্যালবামে গানটির একটি সংস্করণ পরিবেশন করেছেন।
* সিসিল শার্প ১৯০৬ সালে ব্রিজওয়াটারে গানটির একটি সংস্করণ সংগ্রহ করেছিলেন।
* জুন ট্যাবর এবং দ্য অয়েস্টার ব্যান্ড গানটির "বনি সুজি ক্লেল্যান্ড" নামে একটি সংস্করণ পরিবেশন করেছেন। http://www.oysterband.co.uk/lyrics/songs/Susie_clelland.html

## তথ্যসূত্র

## বাহ্যিক সংযোগ
*"লেডি ম্যাইসরি", ভাষ্যসহ

বিষয়শ্রেণী:চাইল্ডের লোকগাথা
গাজালা লারী

**গাজালা লারী** হলেন একজন ভারতীয় মহিলা রাজনীতিবিদ যিনি সমাজবাদী পার্টির সদস্য।  তিনি ২০২২ সালে সমাজবাদী পার্টির প্রতীকে রামপুর কারখানা থেকে উত্তরপ্রদেশ বিধানসভা নির্বাচনের প্রচারণা চালিয়েছিলেন।

## রাজনৈতিক জীবন
তিনি ২০০৭ সালে সালেমপুর নির্বাচনী এলাকা থেকে এবং ২০১২ সালে রামপুর কারখানা নির্বাচনী এলাকা থেকে সমাজবাদী পার্টির প্রার্থী হিসেবে উত্তরপ্রদেশ বিধানসভার সদস্য হিসেবে জয়ী হন। দুটি আসনই দেওরিয়া জেলায় অবস্থিত। গাজালা লারী তার প্রথম স্বামী মোরাদ লারীর মৃত্যুর পর চৌধুরী মোহাম্মদ বশিরকে বিয়ে করেন, যিনি সালেমপুর থেকে বহুজন সমাজ পার্টির বিধায়ক ছিলেন এবং ১৩তম উত্তরপ্রদেশ বিধানসভা নির্বাচনে (১৯৯৭ সালের ফেব্রুয়ারি থেকে ২০০১ সালে তার মৃত্যুর আগ পর্যন্ত) জয়ী হয়েছিলেন। তিনি ২০০২ সালের উত্তরপ্রদেশ বিধানসভা নির্বাচনে বহুজন সমাজ পার্টির প্রার্থী হিসেবে প্রথমবারের মতো উপরে উল্লেখিত সালেমপুর আসন থেকে প্রতিদ্বন্দ্বিতা করেন এবং ৪,০০০ ভোটে জয়ী হন।

## তথ্যসূত্র

বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১২-২০১৭
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ইরাকি বংশোদ্ভূত ভারতীয় ব্যক্তি
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:জীবিত ব্যক্তি
বিষয়শ্রেণী:কানপুরের রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০০৭-২০১২
বিষয়শ্রেণী:উত্তরপ্রদেশ বিধানসভার সদস্য ২০০২-২০০৭
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:দেওরিয়া জেলার ব্যক্তি
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ